b"\n_START_ARTICLE_\nWow (pesem, Kylie Minogue)\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbWow\xc2\xab\xc2\xa0so napisali Greg Kurstin, Kylie Minogue in Karen Ann Poole. Kylie Minogue je med snemalno sejo na Ibizi \xc5\xbeelela, da bi z njeno partnerko pri pisanju besedil, Karen Ann Poole sodelovali z ameri\xc5\xa1kim novincem Gregom Kurstinom, ki je \xc5\xbee prej deloval v glasbeni industriji kot glasbenik in producent. Pesem so napisali \xc5\xa1e na Ibizi. Na za\xc4\x8detku so kot prvi singl z albuma nameravali izdati pesem\xc2\xa0\xc2\xbbWow\xc2\xab\xc2\xa0ali pesem\xc2\xa0\xc2\xbbLike a Drug\xc2\xab, vendar so nazadnje izdali pesem\xc2\xa0\xc2\xbb2 Hearts\xc2\xab. Potem, ko je pesem\xc2\xa0\xc2\xbb2 Hearts\xc2\xab\xc2\xa0iz\xc5\xa1la kot glavni singl v Evropi in Aziji, je Kylie Minogue nameravala kot glavni singl v Zdru\xc5\xbeenih dr\xc5\xbeavah Amerike kot glavni singl izdati pesem\xc2\xa0\xc2\xbbWow\xc2\xab, vendar se je njena zalo\xc5\xbeba raje odlo\xc4\x8dila za pesem\xc2\xa0\xc2\xbbAll I See\xc2\xab, saj so menili, da bo slednja pritegnila ve\xc4\x8d ob\xc4\x8dinstva. Pesem\xc2\xa0\xc2\xbbAll I See\xc2\xab\xc2\xa0se ni uvrstila na nobeno severnoameri\xc5\xa1ko ali kanadsko glasbeno lestvico, zato so kot prvi klubski singl v Severni Ameriki izdali pesem\xc2\xa0\xc2\xbbWow\xc2\xab.\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbWow\xc2\xab\xc2\xa0je s strani glasbenih kritikov prejela me\xc5\xa1ane ocene; veliko kritikov pesmi v oceni albuma sploh ni posebej omenjalo. Novinar revije The Boston Globe je pesem primerjal z Madonnino pesmijo\xc2\xa0\xc2\xbbHoliday\xc2\xab\xc2\xa0(1983) in zraven napisal:\xc2\xa0\xc2\xbbPesem 'Wow' je pravzaprav pesem 'Holiday' z dodatnimi studijskimi steroidi.\xc2\xab Kelefa Sanneh iz revije The New York Times je napisala, da je pesem\xc2\xa0\xc2\xbbWow\xc2\xab\xc2\xa0\xc2\xbbzelo podobna Madonninim delom iz osemdesetih.\xc2\xab Evan Sawdey iz revije MusicOMH je pesem zelo pohvalil in jo primerjal z njenimi prej\xc5\xa1njimi singli, kot so\xc2\xa0\xc2\xbbShocked\xc2\xab,\xc2\xa0\xc2\xbbToo Far\xc2\xab,\xc2\xa0\xc2\xbbCome into My World\xc2\xab\xc2\xa0in\xc2\xa0\xc2\xbbThe Loco-Motion\xc2\xab; v raz\xc5\xa1irjeni oceni pesmi je napisal, da\xc2\xa0\xc2\xbbdobro zapakirano delo s prijetno melodijo, zgrajena ob preprostih klavirskih melodijah, ki pa vas hitro zasvoji, vse skupaj pa bo v pop stratosferi zagotovo uspe\xc5\xa1no.\xc2\xab\xc2\xa0Napisal je tudi, da je pesem\xc2\xa0\xc2\xbbenkratna.\xc2\xab Tudi Dave Hughes iz revije Slant je pesem pohvalil:\xc2\xa0\xc2\xbb[Pesem] 'Wow' je \xc4\x8dudovita stvaritev komercialno uspe\xc5\xa1nih vidikov kariere Kylie Minogue - to je hiperaktivno popotovanje \xc4\x8dez zabavne disko pesmi, dobro iztr\xc5\xbeene single in kapljice ne\xc4\x8desa, kar Kylie reciklira pri vsaki pesmi in brez sramu prodaja.\xc2\xab\xc2\xa0Napisal je tudi, da pesem od vseh pesmi z albuma najbolj izstopa._NEWLINE_Alex Fletcher iz revije Digital Spy pa je po drugi strani menil, da pesem\xc2\xa0\xc2\xbbWow\xc2\xab\xc2\xa0\xc2\xbbnima tistega faktorja, zaradi katerega smo jo v preteklosti vzljubili,\xc2\xab\xc2\xa0kljub temu pa je napisal, da\xc2\xa0\xc2\xbbdisko zvoki in sintetizatorji v [pesmi] vseeno poskrbijo za veliko zabave.\xc2\xab V oceni za revijo The Guardian je Alexis Petridis napisala, da je pesem\xc2\xa0\xc2\xbbfantasti\xc4\x8dna\xc2\xab\xc2\xa0in jo primerjala s pesmimi, ki jih je za Kylie Minogue napisala skupina britanskih tekstopiscev Stock, Aitken, Waterman. Novinar revije Pitchfork Media, Tom Ewig, je napisal, da je\xc2\xa0\xc2\xbbrazburjenje [v pesmi] nalezljivo\xc2\xab, \xc4\x8deprav se\xc2\xa0\xc2\xbbfunk-elektro privla\xc4\x8dnost marsikomu lahko zdi narejena.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\n15. decembra 2007 je Kylie Minogue s pesmijo\xc2\xa0\xc2\xbbWow\xc2\xab\xc2\xa0nastopila v finalu \xc4\x8detrte sezone oddaje X Factor. Po nastopu je pesem 24. decembra 2007 debitirala na dvaintridesetem mestu britanske glasbene lestvice le na podlagi uspe\xc5\xa1ne digitalne prodaje. Deset tednov kasneje je pesem na lestvici zasedla peto mesto. Februarja 2008 je pesem pristala na vrhu lestvice najbolje prodajanih klubskih pesmi v Zdru\xc5\xbeenih dr\xc5\xbeavah Amerike. Pesem je kasneje 7 180.000 prodanimi izvodi postala najbolje prodajan singl Kylie Minogue od pesmi\xc2\xa0\xc2\xbbLove at First Sight\xc2\xab, izdane leta 2002. Pesem je veliko uspeha po\xc5\xbeela tudi v Franciji, kjer je debitirala na petnajstem, nato pa padla na osemindevetdeseto mesto. Vsega skupaj je pesem na francoski glasbeni lestvici ostala dvaindvajset tednov. Pesem je zasedla tudi mesta na nekaj drugih evropskih glasbenih lestvicah, na primer na avstrijski (triintrideseto mesto) in \xc5\xa1vicarski (enainpetdeseto mesto)._NEWLINE_V rodni Avstraliji Kylie Minogue je pesem debitirala na enajstem mestu in na lestvici ostala \xc5\xa1e osem tednov. Debitirala je tudi na \xc5\xa1tiriintridesetem mestu \xc5\xa1vedske glasbene lestvice, kjer je nazadnje zasedla dvaintrideseto mesto in tamkaj ostala \xc5\xa1e pet tednov. Februarja je pesem debitirala na triin\xc5\xa1estdesetem mestu romunske lestvice, kjer je nazadnje junija zasedla dvain\xc5\xa1tirideseto mesto ter tako postala prva pesem Kylie Minogue, ki se na tej lestvici ni uvrstila med prvih dvajset pesmi. 24. februarja 2008 je pesem debitirala na sedemnajstem mestu novozelandske glasbene lestvice. Po uspehu na radijih je 9. marca 2009 tamkaj zasedla \xc5\xa1estnajsto mesto._NEWLINE_V Severni Ameriki je pesem po izidu na ameri\xc5\xa1kih radijih s plesno glasbo postala uspe\xc5\xa1nica in debitirala na enem od prvih \xc5\xa1tiridesetih mest Billboardove lestvice Hot Dance Club Songs, kjer je nazadnje zasedla devetnajsto mesto. Pesem je zasedla tudi petindvajseto mesto Billboardove lestvice Dance/Mix Show Airplay in nazadnje zasedla \xc5\xa1e \xc5\xa1estnajsto in sedemnajsto mesto lestvic Euro Digital Tracks ter Euro Digital Songs.\n_START_SECTION_\nOzadje in zgodba\n_START_PARAGRAPH_\nIzdali so dve razli\xc4\x8dici videospota pesmi\xc2\xa0\xc2\xbbWow\xc2\xab. Obe razli\xc4\x8dici je re\xc5\xbeirala Melina Matsoukas, posneli pa so ju zgodaj januarja 2008 v Los Angelesu, Kalifornija skupaj z videospotom za pesem\xc2\xa0\xc2\xbbIn My Arms\xc2\xab. Videospot je vklju\xc4\x8deval Kylie Minogue, kako ple\xc5\xa1e v futuristi\xc4\x8dnem no\xc4\x8dnem klubu, obkro\xc5\xbeena s plesalcimi v vesoljskih oblekah. Videospot se pri\xc4\x8dne s silhueto Kylie Minogue, ki ple\xc5\xa1e ob osvetljenem ozadju. Nato se, oble\xc4\x8dena v bel mo\xc5\xa1ki suknji\xc4\x8d, ob\xc4\x8dinstvu tudi prika\xc5\xbee. \xc4\x8cez celoten videospot se prikazujejo silhuete Kylie Minogue in njenih spremljevalnih plesalcev, vmes pa se prika\xc5\xbee \xc5\xa1e nekaj dodatnih prizorov.\n_START_SECTION_\nIzid in sprejem\n_START_PARAGRAPH_\n29. januarja 2008 se je videospot premierno predvajal na spetni strani PerezHilton.com . Na za\xc4\x8detku so videospot nameravali izdati 30. januarja 2008 na britanskem kanalu Channel 4, a so premiero prestavili. Medijski regulator Ofcom je videospot kasneje odstranil s kanala, saj so menili, da tak na\xc4\x8din predvajanja zaradi uporabe stroboskopske predstave ne bo najprijaznej\xc5\xa1i do ob\xc4\x8dinstva. Naslednji teden so videospot nekoliko preuredili in naslednji teden ponovno izdali na britanskih televizijskih kanalih. V videospotu se kot statist pojavi tudi Dani Artaud (poznan kot DaniGORE) iz glasbene skupine Millionaires._NEWLINE_Videospot je drugi najbolje gledani videospot Kylie Minogue na YouTubeu; do 24. avgusta 2009 si ga je ogledalo 36.238.185 ljudi."